**Sten Li** (engl.  ili **Stenli Martin Liber** (engl. ; 28. decembar 1922. - 12. novembar 2018.) bio je američki strip scenarista, urednik, izdavač, producent, televizijski voditelj, glumac i bivši predsednik izdavačke kuće Marvel komiks (engl.. Kao scenarista je sarađivao sa crtačima Džekom Kirbijem i Stivom Ditkom, stvorivši strip junake kao što su *Spajdermen*, *Halk*, *Fantastična četvorka*, *Ajron Men*, *Tor*, *Iks Men* i mnogi drugi. Li je od male izdavačke kuće stvorio veliku multimedijalnu korporaciju. Primljen je u *Kuću slavnih Vila Ajznera* *(The Will Eisner Award Hall of Fame, 1994)*, a takođe i u *Kuću slavnih Džeka Kirbija* *(The Jack Kirby Hall of Fame, 1995)*.

Mladost
-------

Stenli Martin Liber (prezime Li je skraćeni oblik prezimena Liber) rođen je u porodici siromašnih jevrejskih emigranata rumunskog porekla. Živeo je sa majkom Silijom (Celia Solomon), ocem Džekom (Jack Lieber) i bratom Larijem (Larry Lieber) u malom stanu u Vašington Hajtsu na Menhetnu. S obzirom na to da je rođen 1922, detinjstvo je proveo u ekonomskoj krizi znanoj kao Velika depresija. Po završetku srednje škole u Bronksu, odlučio je da postane pisac, pa je prvo zaposlenje dobio u izdavačkoj kući Tajmli komiks (Timely Comics), gde je radio na pomoćnim poslovima - brisao je skice olovkom s gotovih stranica stripova, punio bočice s tintom, kuvao kafu za crtače stripova ... Godine 1942. otišao je u vojsku, gde je, kao „dramaturg", pisao slogane, priručnike za obuku i crtao vojne ilustracije.

Karijera
--------

Sten Li, sa sedamnaest godina, uz pomoć ujaka Robija Solomona počeo je da radi u strip kompaniji *Tajmli komiks* (danas je to firma *Marvel komiks*).

Stenov prvi tekst *‘Kapetan Amerika sprečava osvetu izdajnika’* objavljen je u 3. broju stripa *Kapetan Amerika* pod pseudonimom Sten Li. Ubrzo posle toga osmislio je svog prvog superheroja, bio je to *Uništitelj*  *(engl.* , borac protiv diktatora. Za vreme zlatnog doba američkog stripa osmislio je i superheroje kao što su *Džek Frost* (engl.  i *Fader Tajm* (engl. .

Džo Sajmon (engl.  i Džek Kirbi 1941. usled nesuglasica sa izdavačem Martinom Gudmanom (engl. , napuštaju Tajmli komiks i prelaze da rade za Nešenel komiks (budući DS). Martin Gudman iz tog razloga daje više odgovornosti mladom Stenu i postavlja ga za privremenog urednika. Tokom godina Sten će postati glavni i odgovorni urednik Marvela, da bi 1972. godine i zamenio Gudmana na mestu izdavača.

Od 1942. do 1945. godine služi vojni rok, tako da pravi pauzu u karijeri strip-scenariste. Po povratku iz vojske ženi se s Džoun Klejton Bukok (engl.   i 1950. dobijaju ćerku Džoun Siliju Li. (engl.  Dve godine kasnije kupuje kuću u Hjulet Harbor u Njujorku, gde će s porodicom živeti do 1980.

Sten tokom pedesetih godina dobija sve više šansi da piše stripove i oprobava se u raznim žanrovima (romanse, vesetern, humoristički, naučnofantastični, horor itd.) Zajedno sa Dan DeKarlom (engl.  distribuira strip *Moja prijateljica Irma*, koji se zasniva na komediji glumice Mari Vilson (Marie Wilson).

Krajem pedesetih postaje sve više nezadovoljan i pomišljao je da prekine da se bavi ovim poslom.

Marvel revolucija
-----------------

DS komiks, najveći rival Atlas komiksa, kasnih pedesetih godina počinje da uvodi novine na polju superherojskog stripa. Džulius Švarc obnavlja mnoge likove koji su bili popularni pre Drugog svetskog rata, kao što su novi Fleš i liga superheroja pod nazivom Liga pravde Amerike. Gudman daje zadatak Liju da i Atlas osveži svoj pristup i unese novine. Naravno, Stenu Liju ideje nisu nedostajale. Prvo je promenio sam koncept karaktera superheroja. Nekada skoro savršeni heroji, bez mane i straha, sada su promenjeni da više liče na ljude. Kao i obični smrtnici i superheroji su počeli da imaju svakodnevne probleme, zabrinutost i strah. Sten je superheroje na neki način približio običnom čitaocu, koji je sada lakše mogao da se poistoveti sa svojim junacima.

Sten je prvi tim superheroja osmislio u saradnji sa svojim kolegom crtačem Džekom Kirbijem, i to je bila *Fantastična četvorka*. Uspeh je bio neverovatan i Li s Kirbijem kreira joše nekoliko superheroja, od kojih su najpoznatiji *Halk*, *Ajron Men* *Tor* i *Iks men*. S Bilijem Everetom (engl.  kreira Derdevila (engl. , a sa Stivom Ditkom Doktora Strejnddža i Spajdermena. Ubrzo se pojavio i pravi odgovor na DS *ligu pravde* - *Marvelovi osvetnici*. Originalna postava bila je: *Ajron Men* (Toni Stark), *Čovek-mrav* (dr Henri Pim), *Osa* (Dženet van Dajn), *Tor* i *Halk* (Brus Baner), a naknadno im se priključuje i *Kapetan Amerika* (Stiv Rodžers).

Takođe, Sten donosi novine i na uredničkom polju. Na prvim stranama stripa, pored scenariste i crtača, počinje da kredituje i sve ostale koji su radili na stripu: tušere, unosače teksta i koloriste. Stvaranje neposredne veze između autora stripova i čitalaca bilo mu je takođe vrlo važno. Zato svaku svešćicu prate i adekvatni tekstovi koji najavljuju neke nove priče strip - serijala i donose nove vesti i podatke o autorima stripa.

Tokom šezdesetoh godina HH veka Sten Li je bio urednik najvećeg broja Marvelovih serijala, pisac scenarija, urednik rubrike pisama čitalaca, a takođe je pokrenuo i mesečnu kolumnu Stenova govornica, preko koje je promovisao izdanja i obično je završavao kolumnu svojim legendarnim uzvikom Ekscelzior!

Velika popularnost Marvelovih stripova uslovila je i naglo povećanje obima posla, tako da Li više nije bio u mogućnosti da piše detaljne scenarije za crtače. Pristupio je novom metodu, koji su koristili i drugi izdavači, ali koji je zbog Marvelovog velikog uspeha postao poznat kao Marvelov metod. Ukratko, taj metod se svodio na sledeći postupak: Sten Li bi smislio priču i napisao kratak sinopsis; zatim bi na osnovu toga crtač nacrtao strip, a potom bi Li pisao tekst za oblačiće, posle čega bi se strip kolorisao i unosio tekst.

Borac protiv cenzure
--------------------

Godine 1971. Sten se borio sa Zakonom o strip stvaralaštvu zbog navoda u stripu da Piter Parkerov najbolji prijatelj - Hari Osborn postaje zavisnik droge. Zakon je hteo da ga cenzuriše zbog pominjanja droge u stripovima. Li se utome usprotivio i štampao epizodu bez njihovog odobrenja, što je dugoročno rezultovalo slabljenjem cenzure u stripovima.

Tokom godina Sten je postao poznat po tome što se putem svojih stripova zalagao protiv rasizma, droge, netolerancije, socijalne nepravde, diskriminacije i predrasuda, terajući na taj način širu javnost da ne posmatra strip samo kao oblik zabave već i kao nešto više.

Izvori
------

1. ↑  ()-Stan Lee biography
2. ↑  ()-Sten Li, Džek Kirbi i Stiv Ditko Arhivirano 2014-02-09 na Wayback Machine-u
3. ↑  ()-Iron Man-Gvozdeni čovek Arhivirano 2014-02-21 na Wayback Machine-u
4. ↑  ()-Tor strip junak
5. ↑  ()-X-man
6. ↑  ()-
7. ↑  ()-Primljen u kuću slavnih
8. ↑  ()-Koje je veroispovesti Stan Li?
9. ↑  ()Roditelji emigranti iz Rumunije
10. ↑  ()-Celia Lieber - devojačko prezime Solomon
11. ↑  ()-Podaci o njegovom ocu
12. ↑  ()-Biografija Stenovog brata
13. ↑  ()Slike
14. ↑  ()-
15. ↑  ()Zaposlenje i odlazak u vojsku Arhivirano 2014-02-22 na Wayback Machine-u
16. ↑  ()-U vojsci je naučio da vozi auto - slike od detinjstva do vojske
17. ↑  ()- Početni poslovi
18. ↑  ()-Solomon je bio venčani kum Martinu Gudmanu Arhivirano 2014-02-22 na Wayback Machine-u
19. ↑  TwoMorrows Publishing - Alter Ego Vol. 3 No. 11 - Vince Fago Interview
20. ↑  Lee, Stan; Mair, George (28 May 2002). *Excelsior!: The Amazing Life of Stan Lee*. Simon and Schuster. str. 22. ISBN 978-0-7432-2800-8.
21. ↑  Jack Kirby, the abandoned hero of Marvel’s grand Hollywood adventure, and his family’s quest [updated] | Hero Complex – movies, comics, pop culture – Los Angeles Times
22. ↑  ()-Prvi njegov scenario u stripu Kapetan Amerika pod pseudonimom Arhivirano 2014-02-22 na Wayback Machine-u
23. ↑  ()-[ Stenov prvi superjunak Uništitelj (Destroyer),
24. ↑  Lee, Stan; Mair, George (2002). *Excelsior!: The Amazing Life of Stan Lee*. Simon and Schuster. str. 22. ISBN 978-0-7432-2800-8.
25. ↑  ()-Privremeni urednik Arhivirano 2014-01-31 na Wayback Machine-u
26. ↑  ()-
27. ↑  ()-Slika Stenove supruge
28. ↑  ()-Stenova druga ćerka je umrla.
29. ↑  ()-Slike njegove ćerke Arhivirano 2014-02-23 na Wayback Machine-u
30. ↑  excelsior - Wiktionary

Literatura
----------

* Lee, Stan; Mair, George (28 May 2002). *Excelsior!: The Amazing Life of Stan Lee*. Simon and Schuster. str. 22. ISBN 978-0-7432-2800-8.

Spoljašnje veze
---------------

***Stan Lee*** na Wikimedijinoj ostavi

* Stan Lee na sajtu IMDb